Source: https://www.sunnitusmaja.ee/fi/raskaus/aitiysneuvola/raskauskalenteri/
Timestamp: 2020-07-16 13:17:27+00:00
Document Index: 8839919

Matched Legal Cases: ['kko\n', 'kko\n', 'kko\n', 'kko\n', 'kko\n', 'kko\n', 'kko\n', 'kko\n', 'kko\n']

Raskauskalenteri - Keskhaigla Sünnitusmaja
I KOLMANNES (1.–13. raskausviikko)
1.–4. viikko
Raskauden aluksi katsotaan viimeisten kuukautisten ensimmäinen päivä. Raskaus kestää keskimäärin 40 viikkoa eli 280 päivää. Lapsi voi syntyä 37. raskausviikolta 41 + 6 viikkoon ollakseen oikea-aikaisesti syntynyt. Munasarjoissa kypsynyt munasolu vapautuu ovulaation yhteydessä munanjohtimeen ja hedelmöittymisen seurauksena syntyy tsygootti – tulevan lapsen ensimmäinen solu, jossa on äidin ja isän geneettinen tieto. Hedelmöittynyt munasolu kiinnittyy kohdun kuohkeaan limakalvoon ja siihen hedelmöitys päättyy. Hedelmöittynyt munasolu jakautuu solukokoelmaksi – alkioksi. Alkion ulommat solut kiinnittyvät syvemmälle kohdun limakalvoon yhdistyäkseen äidin verisuoniin. Sisemmät solut jakautuvat kolmeen solukerrokseen, joista myöhemmin kehittyvät sikiön ruumiinosat. Sisemmästä sikiön solukerroksesta kehittyvät keuhkot, maksa, ruoansulatuselimet, haima; keskimmäisestä sikiön solukerroksesta luusto, lihakset, munuaiset, verisuonet ja sydän; ulommasta sikiön solukerroksesta iho, hiukset, silmä, hammaskiille ja hermojärjestelmä.
Mitä Sinulle tapahtuu?
Voit tuntea suurempaa väsymystä ja mielialan vaihteluita jo raskauden alussa
Rinnat voivat muuttua täyteläisemmiksi, herkemmiksi ja kivuliaammiksi
Kun hedelmöittynyt munasolu kiinnittyy kohdun limakalvoon, saattaa ilmetä jonkinasteista verenvuotoa
Väsymyksen lieventämiseksi pyri lepäämään mahdollisimman usein ja puuhastele Sinua miellyttävien toimintojen parissa
Jos et ole raskauttasi suunnitellessa käyttänyt foolihappoa, aloita nyt. Foolihappo tukee lapsen hermojärjestelmän kehitystä
5.–9. viikko
Selkäranka, selkäydin ja verisuonet kehittyvät. Maksan ja haiman alkeet syntyvät. Elimet kehittyvät edelleen. Aivoja ja selkäydintä yhdistävä neuraaliputki sulkeutuu. Tulevien kasvojen sivuilla on silmien alkeet. Syntyvät ruoansulatuskanavan alkeet yhdessä vatsa- ja rintaontelon ja selkärangan kanssa. Olemassa ovat käsien ja jalkojen alkeet. Istukka alkaa kehittyä. Sydän lyö, verenkierto on itsenäinen. Kehittymässä on ruokatorvi ja henkitorvi. Lapsi alkaa liikkua. Käsiin ja jalkoihin muodostuvat sormet ja varpaat. Kaulan sivuille syntyvät korvalehdet, kasvoissa erottuu muodostumaan alkanut suu ja nenän muoto. Silmät sijaitsevat vielä toisistaan kaukana, mutta silmäluomet voi erottaa. Tähän asti lapsen luuston muodostivat rustot, nyt niitä alkavat korvata luusolut. Jos odotettava lapsi on poika, tänä aikana muodostuvat kivekset. Lapsen pituus on 8. viikolla noin 9–11 mm.
Voi ilmetä päänsärkyä ja oksentelua, virtsaaminen taajenee, tunnet toisinaan uneliaisuutta, ruokahaluttomuutta ja pahoinvointia. Tuoksuherkkyys, syljeneritys ja pahoinvointi voivat kasvaa
Rintojen ihon alta saattaa näkyä sinertäviä verisuonia – rintojen verenkierto kasvaa. Nänninpiha voi tummentua
Juo hedelmämehuja ja hiilihapotonta kivennäisvettä. Syö joka kahden-kolmen tunnin välein pieniä määriä. Vältä kosketusta ärsyttäviin tuoksuihin. Syö aamulla ennen vuoteesta nousemista pari keksiä tai paahtoleipä. Jos ruokahalua ei ole ja oksennat enemmän kuin kolme kertaa päivässä, neuvottele kätilön tai lääkärin kanssa
Käy 8.–11. raskausviikolla kätilön tai naistenlääkärin luona ja rekisteröidy raskaaksi. Sinulle määrätään ensimmäiset analyysit ja tutkimukset. Valitse raskauden alussa tarvittavat perhekoulun luennot
10.–13. viikko
Lapsen luut ja nivelet vahvistuvat. Aivot kehittyvät nopeasti – jokaisena minuuttina syntyy miljoona uutta hermosolua. Ulkoiset sukupuolielimet alkavat kehittyä. Silmäluomet ovat suljettuina (pysyvät suljettuina 25.–27. viikkoon saakka). Elintärkeät elimet (maksa, munuaiset, suolisto, aivot ja keuhkot) ovat täydellisesti kehittyneet ja alkavat toimia. 12. viikon loppuun mennessä sikiö on täysin kehittynyt. Hereilläoloaikana hän liikkuu aktiivisesti: pyörittää päätään, taivuttaa sormia ja varpaita, avaa ja sulkee suuta, panee sormen suuhun. 13. viikolla lapsi on 9 –10 cm pituinen ja painaa 28 g.
I kolmanneksessa normaali painonnousu on yksi kilo. On mahdollista, että olet pahoinvoinnin ja/tai oksentelun vuoksi menettänyt painoa. Pahoinvointi alkaa väistyä. Äkillisiä liikkeitä tehdessäsi tai tuolilta noustessasi voit tuntea heikkoutta tai huimausta
Hikirauhasten aktiivisuus kasvaa. Rintarauhasten ympärille voi syntyä pieniä solmukkeita – kasvaneita hikirauhasia
Nopeat mielialanvaihtelut liittyvät hormonaalisiin vaihteluihin ja voit tuntea raskaudesta ja lähestyvästä äitiydestä johtuvia luonnollisia pelkoja ja epävarmuutta
Puhu kätilölle, lääkärille tai raskauskriisineuvojalle tunteistasi ja ajatuksistasi. Puhu myös puolisosi ja muiden perheenjäsenten kanssa, että he ymmärtäisivät paremmin Sinua ja sitä, mitä Sinulle tapahtuu. Yritä kokea vain myönteisiä tuntemuksia, puuhastele iloa tuottavien asioiden parissa
Turvotusten välttämiseksi seuraa painoasi. Ensimmäisten nesteen kertymismerkkien (käsien ja jalkojen turvotus) ilmetessä ota yhteyttä kätilöön tai lääkäriin. Liiallinen paino voi olla myös merkki epäterveellisestä ja tasapainottomasta ravitsemuksesta
HUOM! Lämpimänä kautena vähäinen käsien ja jalkojen turvotus on normaalia. Juo vettä usein. Aseta levätessäsi jalat korkeammalle.
II KOLMANNES (14.–27. raskausviikko)
14.–17. viikko
Lapsi reagoi voimakkaisiin ääniin. Hiukset alkavat kasvaa, hän tekee hengitysliikkeitä. Sormiin on syntynyt ainutlaatuinen kuvio. Kynnet ovat kehittyneet.
Vatsan keskilinjaan saattaa syntyä tumma pigmentoitunut viiva, joka häviää lapsen syntymän jälkeen. Nukkuminen on kasvaneen vatsan vuoksi epämukavampaa • Esiintyy nenäverenvuotoa ja ienverenvuotoa. Ensimmäiset venytysarvet voivat syntyä (roosat viivat vatsassa, reisissä, lantiolla) • Kasvanut raskaushormoni progesteronin määrä voi hidastaa suolistolihasten toimintaa. Myös kasvava kohdun paine vaikuttaa suoliston toimintaan ja saattaa häiritä sen normaalia toimimista
Löydä itsellesi mukava nukkuma-asento, aseta jalkojen ja rintakehän alle tyynyjä
Juo enemmän vettä, syö runsaasti kuituaineita sisältäviä hedelmiä ja juureksia
Mahdollisuuden mukaan liiku paljon: kävele, ui, voimistele
Mikäli ummetus ei lopu, neuvottele kätilön tai lääkärin kanssa
18.–22. viikko
Äänen tullessa keskikorvaan lapsi kuulee. Se osa aivoista, joka ottaa äänisignaaleja vastaan, alkaa toimia. Haju-, maku-, kuulo-, näkö- ja tuntoaistit kehittyvät. Muodostuvat muistamisen ja ajattelemisen kehityksessä tarvittavat monimutkaiset hermoyhteydet. Pysyvien hampaiden alkeet syntyvät.
Voit tuntea lapsen liikkeitä. Ensiraskauden yhteydessä tunnet liikkeitä vasta 20. viikosta alkaen. Pulssi on nopeampi, 80–90 lyöntiä minuutissa
Raskaushormoni estrogeenin korkea taso voi aiheuttaa pigmenttiläiskiä kasvoihin, syntymämerkit ja pisamat voivat tummua. Hiusten luonnollisen putoilun kierto pysähtyy (palautuu synnytyksen jälkeen)
Alat helpommin hengästyä; koska vatsaontelossa on vähemmän tilaa, elimet painuvat diafragmaa (palleaa) vastaan, siksi keuhkoilla on vähemmän tilaa
Paino nousee, mutta viikossa se ei saisi kasvaa enempää kuin 400 g
Ole fyysisesti aktiivinen. Erityisesti raskaana oleville tarkoitetut harjoitukset parantavat vointia ja auttavat valmistautumaan synnytykseen. Osallistu perhekoulun raskaana olevien voimisteluryhmään
23.–27. viikko
Lapsen liikkeet voimistuvat. 26. viikolla lapsi alkaa avata silmiään. Hän on noin 24 cm pituinen ja painaa vähän yli kilon.
Olet sopeutunut raskauteen, tunnet itsesi rauhallisemmaksi. Mielialat eivät enää vaihtele
Lihot. Vatsa voi jännittyä tahdottomasti. Jos kohdunlihasten supistukset ovat kivuttomia, huolestua ei tarvitse. Jos ne ovat kivuliaita ja yleisiä, neuvottele kätilön tai lääkärin kanssa
III KOLMANNES (28.– 40. raskausviikko)
28.–31. viikko
Lapsen luusto vahvistuu. Aivot, lihakset ja keuhkot täydentyvät. Hän kuulee ulkomaailmasta tulevia ääniä.
Vatsan kasvamiseen saattaa liittyä epämukavuutta: on raskasta kävellä. Väsyt nopeammin
Myös keuhkojen pitää joka hengenvedolla käyttää enemmän happea
Kasvaneen kohdun vuoksi voi syntyä närästystä
Syö kerralla vähän, jotkut elintarvikkeet voivat aiheuttaa närästystä helpommin. Tarkkaile millaiset ja vältä niitä
32.–36. viikko
Sormien kynnet ulottuvat sormenpäihin. Lapsen paino kasvaa lähinnä rasvakudoksen osalta. Hermojärjestelmä ja sukupuolielimet kehittyvät edelleen. Lapsi painaa n. 2,2 kg ja on 45 cm pituinen.
Rinnoista voi erittyä enemmän ternimaitoa
Jos olet huomannut rytmikkäitä sykähdyksiä vatsassasi, niin ilmeisesti lapsi nikottelee
Kohdunpohjan korkeus ulottuu nyt rintalastan alle ja voi vaikeuttaa hengitystä
Lievitystä antaa istuminen mahdollisimman hyvässä ryhdissä ja liikunta. Ryhtiä voit parantaa fyysisillä harjoituksilla
36.–40. viikko
Lapsen paino kasvaa 23–30 g päivässä. Sinusta voi tuntua siltä, että lapsi liikkuu aiempaa harvemmin, mutta hänellä on vähemmän tilaa. 40-viikkoisena Sinun lapsesi on valmis syntymään. Vain 5 % lapsista tulee maailmaan laskettuna päivänä – voit synnyttää kaksi viikkoa aiemmin tai myöhemmin.
Painon ei pitäisi enää paljon nousta, voit ennen synnytystä myös laihtua
Edessä oleva synnytyksen odotus aiheuttaa hermostuneisuutta. Toisinaan koet kohtuullista mielialan laskua, sen syynä on tunteiden runsaus – synnytyksen pelko ja väsymys
Keskustele kätilön tai lääkärin kanssa. Raskausaika vaikuttaa Sinuun sekä fyysisesti että myös psyykkisesti ja asettaa eri tasoilla suurempia tai pienempiä haasteita
Kerää mahdollisimman paljon tietoa raskaudesta, synnytyksestä ja synnytyksen jälkeisestä vaiheesta, jotta tuntisit olosi varmemmaksi
Tiedot antavat voimaa ja tukea
Meidän kätilömme ja lääkärimme ovat aina Sinun vierelläsi ja Sinun kanssasi, jotta Sinun raskautesi kulkisi hyvin ja turvallisesti.